**SLOVENŠČINA** **– 6. razred**

Dragi učenci,

v tednu, ki je pred nami, bomo povezani na daljavo. Pripravila se vam navodila za obravnavo snovi. Zaupam v vašo samostojnost in verjamem, da boste zmogli slediti nalogam.

Mateja Medvešek Rjavec, učiteljica

|  |  |
| --- | --- |
| **Oton Župančič: Na Jurjevo**  Branje in zapis v zvezek pod umetnostna besedila.  **Oton Župančič: Na Jurjevo**  Iz berila izpiši pet podatkov o Otonu Župančiču.  Župančičeva pesem je obredna pesem. To pomeni, da je povezana z ljudskim običajem, kot je jurjevanje. Spominja na besedila ljudskega slovstva. V njej najdemo značilnosti ljudske pesmi:   * pomanjševalnice: dečico, srečico, pogačice, kračice; * narečne besede: ajd; * različne vrste ponavljanja: sreča, sreča, hvala, hvala, bogato, bogato, bodi, bodi.   Pesem ima:  - štiri kitice, ki imajo po šest verzov;  - preprosto, zaporedno rimo (aa bb cc): hodimo-vodimo, je-je, peč-leč. | Berilo str. 34, 35 |
| **Slovenska ljudska: Lisica**  Branje in zapis v zvezek.  **Slovenska ljudska: Lisica**  Po izvoru ločimo ljudsko in umetno slovstvo. Pri umetnem slovstvu avtorja poznamo, pri ljudskem je avtor neznan. Ljudsko slovstvo se prenaša iz roda v rod, torej z ustnim izročilom. Za ljudsko slovstvo so značilna ljudska števila (3, 5, 7, 9), ljudske pesmi imajo enostavno zgradbo, pogosto se v njih pojavljajo narečni izrazi, pomanjševalnice ...  V kratkem sestavku napiši obnovo pesmi. V njej poišči kakšno lastnost ljudskih pesmi. | Berilo str. 36, 37 |
| **Preverjanje zanja UB**  Imaš učni list z navedenimi pesemskimi besedili in vprašanji. Skrbno se pripravi na ustno ocenjevanje znanja. Poljubno od navedenih pesmi se nauči na pamet. |  |